
Parlamentul European,
–	având în vedere proiectul de regulament al Consiliului de modificare a Regulamentului (UE, Euratom) 2020/2093 de stabilire a cadrului financiar multianual pentru perioada 2021-2027 (05818/2024),
–	având în vedere cererea de aprobare prezentată de Consiliu în conformitate cu articolul 312 alineatul (2) din Tratatul privind funcționarea Uniunii Europene (C9-0030/2024),
–	având în vedere propunerea Comisiei din 20 iunie 2023 de regulament al Consiliului de modificare a Regulamentului (UE, Euratom) 2020/2093 de stabilire a cadrului financiar multianual pentru perioada 2021-2027 (COM(2023)0337),
–	având în vedere rezoluția sa din 3 octombrie 2023 referitoare la propunerea de revizuire la jumătatea perioadei a cadrului financiar multianual 2021-2027[footnoteRef:1], [1:  	Texte adoptate, P9_TA(2023)0335.] 

–	având în vedere articolul 92 și articolul 105 alineatele (1) și (4) din Regulamentul său de procedură,
–	având în vedere recomandarea Comisiei pentru bugete (A9-0051/2024),
1.	aprobă proiectul de regulament al Consiliului, astfel cum figurează în anexa la prezenta rezoluție;
2.	aprobă declarația comună a Parlamentului European, a Consiliului și a Comisiei anexată la prezenta rezoluție;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<PathFdR>RR\1297557RO.docx</PathFdR>		PE<NoPE>758.992</NoPE><Version>v02-00</Version>
RO	Unită în diversitate	RO
PE<NoPE>758.992</NoPE><Version>v02-00</Version>	2/3	<PathFdR>RR\1297557RO.docx</PathFdR>
RO


[bookmark: _Toc159577456]ANEXA 1: PROIECT DE REGULAMENT AL CONSILIULUI DE MODIFICARE A REGULAMENTULUI (UE, EURATOM) 2020/2093 DE STABILIRE A CADRULUI FINANCIAR MULTIANUAL PENTRU PERIOADA 2021-2027

REGULAMENTUL (UE, Euratom) 2024/… AL CONSILIULUI
din …
de modificare a Regulamentului (UE, Euratom) 2020/2093 
de stabilire a cadrului financiar multianual pentru perioada 2021-2027
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 312,
având în vedere Tratatul de instituire a Comunității Europene a Energiei Atomice, în special articolul 106a,
având în vedere propunerea Comisiei Europene,
având în vedere aprobarea Parlamentului European[footnoteRef:2], [2:  	Aprobarea din 27 februarie 2024 (nepublicată încă în Jurnalul Oficial).] 

după transmiterea proiectului de act legislativ către parlamentele naționale,
hotărând în conformitate cu o procedură legislativă specială,

întrucât:
(1)	Comisia a prezentat o evaluare a funcționării cadrului financiar multianual (CFM) pentru perioada 2021-2027, prevăzut în Regulamentul (UE, Euratom) 2020/2093 al Consiliului[footnoteRef:3], după primii ani în care a fost pus în aplicare, inclusiv o evaluare a sustenabilității plafoanelor de cheltuieli. [3:  	Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).] 

(2)	Începând din decembrie 2020, Uniunea s-a confruntat cu o serie de provocări fără precedent și neașteptate. Uniunea a acționat rapid și a utilizat toate mijloacele de care dispune, însă flexibilitatea bugetară limitată prevăzută în CFM pentru perioada 2021-2027 este aproape epuizată, ceea ce afectează capacitatea bugetului Uniunii de a aborda chiar și cele mai urgente provocări.
(3)	În primii ani de punere în aplicare a CFM au fost utilizate pe scară largă instrumente speciale pentru a aborda mai multe provocări. Adoptarea unor măsuri suplimentare este în continuare necesară, în timp ce disponibilitățile bugetare necesare pentru a face față unor astfel de situații în perioada rămasă din CFM sunt limitate.

(4)	Bugetul Uniunii ar trebui să îi permită acesteia să ofere răspunsurile necesare la nivelul politicilor pentru abordarea provocărilor emergente și să își îndeplinească obligațiile legale care nu pot fi încadrate în limitele plafoanelor existente și nici prin intermediul unei flexibilități epuizate. Plafoanele de cheltuieli pentru creditele de angajament de la rubricile 1, 2, 3, 4, 5 și 6 ar trebui să fie modificate pentru exercițiile 2024, 2025, 2026 și 2027. Astfel, deși plafoanele de cheltuieli pentru creditele de plată pot fi menținute la nivelurile lor actuale, plafonul creditelor de plată pentru Instrumentul de marjă unic pentru 2026 ar trebui să fie ajustat pentru a se evita riscul acumulării de plăți restante. În plus, ar trebui să fie modificate cuantumul total al alocărilor suplimentare în cadrul ajustării specifice fiecărui program prevăzute la articolul 5, precum și tabelul aferent din anexa II la Regulamentul (UE, Euratom) 2020/2093.
(5)	Ar trebui, de asemenea, să fie modificate cuantumurile aferente Rezervei de ajustare la Brexit și Fondului european de ajustare la globalizare.
(6)	Războiul ilegal de agresiune al Rusiei împotriva Ucrainei a însemnat o revenire a războiului pe teritoriul european. Uniunea va continua să sprijine Ucraina atât timp cât este necesar și o va ajuta în mod categoric pe calea sa europeană. În acest scop, Parlamentul European și Consiliul au adoptat Regulamentul (UE) 2024/… al Parlamentului European și al Consiliului[footnoteRef:4][footnoteRef:5]+ ca răspuns al Uniunii în sprijinul stabilității macrofinanciare, al reconstrucției și al modernizării Ucrainei, susținând în același timp eforturile de reformă ale Ucrainei ca parte a procesului său de aderare la Uniune (denumit în continuare „Mecanismul pentru Ucraina”). [4:  	Regulamentul (UE) 2024/… al Parlamentului European și al Consiliului din … de instituire a Mecanismului pentru Ucraina (JO L, …, ELI: …).]  [5: + 	JO: a se introduce în text numărul regulamentului cuprins în documentul PE-CONS 10/24 [2023/0200(COD)], iar în nota de subsol numărul, data și referința de publicare în JO ale acestuia.] 


(7)	Având în vedere incertitudinile legate de războiul de agresiune al Rusiei, Mecanismul pentru Ucraina ar trebui să fie un instrument flexibil, care să ofere, până în 2027, o modalitate și un nivel de sprijin adecvate. Sprijinul acordat în cadrul Mecanismului pentru Ucraina ar trebui să fie furnizat sub formă de împrumuturi, sprijin nerambursabil și prin constituirea de provizioane pentru garanții bugetare.
(8)	În ceea ce privește partea de sprijin din cadrul Mecanismului pentru Ucraina furnizată sub formă de împrumuturi, este oportun ca garanția existentă de la bugetul Uniunii să fie prelungită până în 2027 pentru a acoperi asistența financiară pusă la dispoziția Ucrainei. În consecință, ar trebui să fie posibil să se mobilizeze creditele necesare în bugetul Uniunii peste plafoanele din CFM pentru asistența financiară în favoarea Ucrainei disponibilă până la sfârșitul anului 2027. Pe lângă acoperirea ajutorului financiar pe termen scurt pentru Ucraina prevăzut deja în Regulamentul (UE) 2022/2463, garanția de la bugetul Uniunii ar trebui să acopere o asistență financiară pentru Ucraina în valoare de până la 33 de miliarde EUR, astfel cum se specifică în Regulamentul (UE) 2024/…[footnoteRef:6]+. [6: + 	JO: a se introduce în text numărul regulamentului cuprins în documentul PE‑CONS 10/24 [2023/0200(COD)].] 


(9)	În ceea ce privește partea de sprijin din cadrul Mecanismului pentru Ucraina furnizată sub formă de sprijin nerambursabil și prin constituirea de provizioane pentru garanțiile bugetare, creditele ar trebui să fie furnizate prin intermediul unui nou instrument special tematic, și anume „Rezerva pentru Ucraina”. Creditele de angajament și creditele de plată corespunzătoare ar trebui să fie mobilizate anual în cadrul procedurii bugetare prevăzute la articolul 314 din Tratatul privind funcționarea Uniunii Europene (TFUE), peste plafoanele CFM. Pentru evoluția ordonată a cheltuielilor care urmează să fie programate în temeiul dispozițiilor relevante din Regulamentul (UE) 2024/…[footnoteRef:7]+ și, în special, având în vedere cuantumurile care urmează să fie stabilite în Planul pentru Ucraina, este oportun să se stabilească cuantumurile totale și cuantumurile maxime anuale care pot fi puse la dispoziție pentru Rezerva pentru Ucraina în perioada 2024‑2027. Pentru a se asigura execuția integrală și flexibilitatea de la un exercițiu la altul, în limita cuantumului total, ar trebui să fie posibilă utilizarea în exercițiile următoare, până în 2027, a părții nemobilizate din cuantumul anual dintr-un anumit exercițiu, în plus față de cuantumul anual maxim pentru exercițiul relevant. [7: + 	JO: a se introduce în text numărul regulamentului cuprins în documentul PE‑CONS 10/24 [2023/0200(COD)].] 


(10)	Începând din 2022, Uniunea și majoritatea marilor economii au înregistrat o creștere bruscă a ratelor dobânzii pentru toți emitenții de obligațiuni, inclusiv pentru Uniune. Prin urmare, se preconizează că costurile de finanțare pentru împrumuturile din cadrul Instrumentului de redresare al Uniunii Europene NextGenerationEU (EURI), care urmează să fie suportate de la bugetul Uniunii în temeiul articolului 5 alineatul (2) din Decizia (UE, Euratom) 2020/2053 a Consiliului[footnoteRef:8], vor depăși estimările programate inițial în cadrul plafoanelor din CFM la momentul adoptării acestuia în decembrie 2020, care au fost de 2 332 de milioane EUR pentru 2025 (la prețurile din 2018), 3 196 de milioane EUR pentru 2026 (la prețurile din 2018) și, respectiv, 4 168 de milioane EUR pentru 2027 (la prețurile din 2018). [8:  	Decizia (UE, Euratom) 2020/2053 a Consiliului din 14 decembrie 2020 privind sistemul de resurse proprii ale Uniunii Europene și de abrogare a Deciziei 2014/335/UE, Euratom (JO L 424, 15.12.2020, p. 1).] 

(11)	Având în vedere incertitudinile legate de evoluția viitoare a ratelor dobânzii în condiții de piață aflate în schimbare, precum și nevoile generale de împrumut în vederea finanțării prin EURI a programelor în curs ale Uniunii, este oportun să se stabilească, ca parte a dispozițiilor necesare pentru buna desfășurare a procedurii bugetare anuale și pentru asigurarea punerii la dispoziție a mijloacelor financiare care să permită Uniunii să își îndeplinească obligațiile juridice, un instrument excepțional și temporar, limitat la durata actualului CFM, pentru a acoperi costurile de finanțare pentru împrumuturile EURI care depășesc cuantumurile programate inițial. Prin urmare, ar trebui creat un nou instrument special tematic, „Instrumentul EURI”, cu scopul unic de a acoperi depășirile de costuri neacoperite. Acest instrument ar trebui să aibă un caracter excepțional și nu să nu poată fi considerat drept precedent pentru viitoarele dispoziții ale CFM-urilor de după 2027, în special pentru acoperirea costurilor aferente plăților de dobânzi pentru fondurile împrumutate de pe piețe în vederea finanțării EURI.

(12)	Instrumentul EURI ar trebui să fie mobilizat de autoritatea bugetară în cursul procedurii bugetare anuale numai dacă este necesar. Fără a aduce atingere prerogativelor autorității bugetare, acesta ar trebui să fie mobilizat după ce s-au căutat alte posibilități de finanțare, inclusiv prin marja creată în urma execuției bugetare a programelor și prin restabilirea priorităților, precum și prin instrumente speciale netematice, care să acopere pe cât posibil o parte substanțială a cuantumurilor necesare care le depășesc pe cele înscrise inițial în linia bugetară existentă pentru EURI la rubrica 2b, astfel încât să fie mobilizat, drept valoare de referință, un cuantum echivalent cu aproximativ 50 % din depășirile de costuri ale plăților dobânzilor aferente EURI. Acest lucru se va realiza în conformitate cu normele sectoriale aplicabile și cu alte obligații legale și avându-se în vedere prioritățile, prudența la întocmirea bugetului și buna gestiune financiară, care necesită în special marje adecvate pentru cheltuieli neprevăzute. Pachetele financiare naționale ale statelor membre care au făcut obiectul unor angajamente juridice, în special cele din cadrul politicii agricole comune și al politicii de coeziune, nu vor fi afectate. Creditele de angajament și creditele de plată corespunzătoare aferente Instrumentului EURI în bugetul Uniunii ar trebui să fie puse la dispoziție peste plafoanele CFM. În cadrul Instrumentului EURI, ar trebui să se utilizeze mai întâi un cuantum echivalent cu dezangajările de credite, altele decât veniturile alocate externe, efectuate de la începutul actualului CFM. Cuantumurile dezangajărilor reconstituite în conformitate cu dispozițiile relevante existente nu ar trebui să fie luate în calcul. Cuantumul disponibil al dezangajărilor pentru Instrumentul EURI ar trebui să fie calculat în fiecare an ca parte a ajustării tehnice a CFM, prezentând în mod clar disponibilitățile totale și cuantumurile deja luate în considerare în cadrul mobilizărilor anterioare ale Instrumentului EURI. În situația neașteptată în care o depășire ar rămâne neacoperită, cuantumul suplimentar necesar pentru finanțarea integrală a costurilor ar trebui să fie mobilizat în cadrul Instrumentului EURI ca mecanism de sprijin în ultimă instanță. În cazul în care, în mod excepțional, unul sau mai multe state membre consideră că există motive serioase de îngrijorare cu privire la mobilizarea acestui mecanism de sprijin, ele ar putea solicita ca președintele Consiliului European să supună această chestiune atenției următorului Consiliu European. Acest proces ar trebui, în principiu, să nu dureze mai mult de o lună și ar trebui să respecte în mod deplin prerogativele instituțiilor astfel cum sunt consacrate în tratate.

(13)	Având în vedere dezastrele naturale care au avut loc în statele membre și în țări implicate în negocieri de aderare cu Uniunea, precum și dezastrele naturale și crizele umanitare din țări terțe și pentru a asigura o finanțare adecvată pentru ambele situații, Rezerva pentru solidaritate și ajutoare de urgență existentă ar trebui să fie consolidată și ar trebui să fie scindată în două instrumente separate: „Rezerva pentru solidaritate europeană” pentru a oferi sprijin țărilor și regiunilor afectate în cadrul Fondului de solidaritate al Uniunii Europene instituit prin Regulamentul (CE) nr. 2012/2002 al Consiliului[footnoteRef:9] și „Rezerva pentru ajutoare de urgență” pentru a acorda majorări bugetare programelor relevante ale Uniunii ca răspuns la crize și situații de urgență din interiorul și din afara Uniunii. [9:  	Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (JO L 311, 14.11.2002, p. 3).] 

(14)	Instrumentul de flexibilitate ar trebui să fie consolidat, astfel încât să se mențină o capacitate suficientă a Uniunii de a reacționa la circumstanțe neprevăzute până în 2027. Cuantumurile anulate din Rezerva pentru solidaritate europeană și din Rezerva pentru ajutoare de urgență ar trebui să fie puse la dispoziția Instrumentului de flexibilitate începând din 2024.
(15)	Având în vedere aceste evenimente neprevăzute și noile provocări, este necesară revizuirea CFM și, prin urmare, Regulamentul (UE, Euratom) 2020/2093 ar trebui să fie modificat în consecință.

(16)	Modificările aduse Regulamentului (UE, Euratom) 2020/2093 nu aduc atingere obligației de a respecta plafoanele resurselor proprii prevăzute la articolul 3 alineatul (1) și articolul 6 din Decizia (UE, Euratom) 2020/2053.
(17)	Având în vedere situația din Ucraina, prezentul regulament ar trebui să intre în vigoare în regim de urgență la data publicării în Jurnalul Oficial al Uniunii Europene și ar trebui să se aplice cu efect retroactiv de la 1 ianuarie 2024,
ADOPTĂ PREZENTUL REGULAMENT:

Articolul 1
Regulamentul (UE, Euratom) 2020/2093 se modifică după cum urmează:
1.	Articolul 2 se modifică după cum urmează:
(a)	la alineatul (2), primul paragraf se înlocuiește cu următorul text:
„(2)	În cazul în care este necesară folosirea resurselor din instrumentele speciale prevăzute la articolele 8, 9, 10, 10a, 10b și 12, creditele de angajament și creditele de plată corespunzătoare se înscriu în buget peste plafoanele relevante din CFM.”;
(b)	la alineatul (3), se adaugă următorul paragraf:
„În cazul în care este necesar să se mobilizeze o garanție pentru asistența financiară acordată Ucrainei, care este disponibilă pentru exercițiile 2024-2027 pentru un cuantum total al împrumuturilor de până la 33 000 de milioane EUR în prețuri curente, astfel cum se specifică în Regulamentul (UE) 2024/… al Parlamentului European și al Consiliului*[footnoteRef:10]+, și care a fost autorizată în conformitate cu articolul 220 alineatul (1) din Regulamentul financiar, cuantumul necesar se mobilizează peste plafoanele din CFM. [10: + 	JO: a se introduce în text numărul regulamentului cuprins în documentul PE-CONS 10/24 [2023/0200(COD)], iar în nota de subsol numărul, data și referința de publicare în JO a respectivului regulament.] 

_______________
*	Regulamentul (UE) 2024/… al Parlamentului European și al Consiliului din … de instituire a Mecanismului pentru Ucraina (JO L, …, ELI: …).”

2.	La articolul 4 alineatul (1), se adaugă următoarele litere:
„(f)	calcularea cuantumului disponibil pentru Instrumentul EURI în conformitate cu articolul 10a alineatul (3) litera (a);
(g)	calcularea cuantumurilor care trebuie să fie puse la dispoziția Instrumentului de flexibilitate în temeiul articolului 12 alineatul (1) al doilea paragraf.”
3.	La articolul 5 alineatul (1), al doilea paragraf se înlocuiește cu următorul text:
„Cuantumul total al alocărilor suplimentare pentru perioada 2022-2027 pentru credite de angajament și, respectiv, pentru credite de plată este de 10 155 de milioane EUR (la prețurile din 2018). Pentru fiecare dintre exercițiile din perioada 2022-2026, cuantumul anual al alocărilor suplimentare pentru credite de angajament și, respectiv, pentru credite de plată este de cel puțin 1 500 de milioane EUR (la prețurile din 2018) și nu depășește 2 000 de milioane EUR (la prețurile din 2018).”

4.	Articolele 8 și 9 se înlocuiesc cu următorul text:
„Articolul 8 
Fondul european de ajustare la globalizare
(1)	Fondul european de ajustare la globalizare, ale cărui obiective și domeniu de aplicare sunt stabilite în Regulamentul (UE) 2021/691 al Parlamentului European și al Consiliului*, nu depășește un cuantum anual maxim de 30 de milioane EUR (la prețurile din 2018).
(2)	Creditele pentru Fondul european de ajustare la globalizare se înscriu în bugetul general al Uniunii ca provizion.
Articolul 9 
Rezerva pentru solidaritate și ajutoare de urgență
(1)	Rezerva pentru solidaritate și ajutoare de urgență este constituită din două instrumente care pot fi utilizate pentru a finanța:
(a)	asistența acordată pentru a răspunde situațiilor de urgență apărute ca urmare a unor dezastre majore care intră sub incidența Fondului de solidaritate al Uniunii Europene, ale cărui obiective și domeniu de aplicare sunt stabilite în Regulamentul (CE) nr. 2012/2002 al Consiliului** (denumită în continuare «Rezerva pentru solidaritate europeană»); și, respectiv,

(b)	răspunsuri rapide la nevoi specifice de urgență din cadrul Uniunii sau din țări terțe, ca urmare a unor evenimente care nu puteau fi prevăzute în momentul întocmirii bugetului, în special pentru răspunsuri la situații de urgență și operațiuni de sprijin ca urmare a unor dezastre naturale care nu intră sub incidența literei (a), dezastre provocate de om, crize umanitare în cazul amenințărilor de mare amploare la adresa sănătății publice, veterinare sau fitosanitare, precum și în situații de presiune deosebită la frontierele externe ale Uniunii provocată de fluxurile de migrație, atunci când circumstanțele impun acest lucru (denumită în continuare «Rezerva pentru ajutoare de urgență»).
(2)	Rezerva pentru solidaritate europeană nu depășește un cuantum anual maxim de 1 016 milioane EUR (la prețurile din 2018). Orice parte din cuantumul anual neutilizată în exercițiul n poate fi utilizată până la exercițiul n+1. Mai întâi se utilizează partea din cuantumul anual provenită din exercițiul precedent. Orice parte din cuantumul anual provenită din exercițiul n care nu este utilizată în exercițiul n+1 se anulează.
La data de 1 octombrie a fiecărui an, cel puțin un sfert din cuantumul anual al Rezervei pentru solidaritate europeană rămâne disponibil pentru a acoperi nevoile apărute până la sfârșitul exercițiului respectiv.

În cazuri excepționale și în cazul în care resursele financiare rămase disponibile nu sunt suficiente pentru a acoperi cuantumurile considerate necesare în anul în care s-a produs un dezastru, astfel cum se menționează la alineatul (1) litera (a), Comisia poate propune ca diferența să fie finanțată din cuantumul anual menționat la primul paragraf de la prezentul alineat disponibil în exercițiul următor, până la un cuantum maxim de 400 de milioane EUR (la prețurile din 2018).
(3)	Rezerva pentru ajutoare de urgență nu depășește un cuantum anual maxim de 508 milioane EUR (la prețurile din 2018). Orice parte din cuantumul anual neutilizată în exercițiul n poate fi utilizată până la exercițiul n+1. Mai întâi se utilizează partea din cuantumul anual provenită din exercițiul precedent. Orice parte din cuantumul anual provenită din exercițiul n care nu este utilizată în exercițiul n+1 se anulează.
(4)	Creditele pentru Rezerva pentru solidaritate europeană și Rezerva pentru ajutoare de urgență se înscriu în bugetul general al Uniunii ca provizion.
________________
*	Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013 (JO L 153, 3.5.2021, p. 48).
**	Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (JO L 311, 14.11.2002, p. 3).”
5.	La articolul 10, alineatul (2) se înlocuiește cu următorul text:
„(2)	Rezerva de ajustare la Brexit nu depășește cuantumul de 4 491 de milioane EUR (la prețurile din 2018).”

6.	Se introduc următoarele articole:
„Articolul 10a 
Instrumentul EURI
(1)	Începând din 2025, Instrumentul EURI poate fi utilizat pentru a finanța, pentru un anumit an, o parte din costurile plăților aferente dobânzilor și cupoanelor datorate pentru fondurile împrumutate de pe piețele de capital în conformitate cu articolul 5 alineatul (2) din Decizia (UE, Euratom) 2020/2053 a Consiliului*. Instrumentul EURI poate fi mobilizat într-un anumit an numai pentru a acoperi, în măsura specificată la alineatele următoare, cuantumul acestor costuri care depășesc următoarele sume (la prețurile din 2018):
–	2025 – 2 332 de milioane EUR;
–	2026 – 3 196 de milioane EUR;
–	2027 – 4 168 de milioane EUR.
(2)	Instrumentul EURI poate fi mobilizat de Parlamentul European și de Consiliu în cadrul procedurii bugetare prevăzute la articolul 314 din TFUE numai după ce s-au căutat alte mijloace de finanțare, pentru a se acoperi o parte substanțială a cuantumurilor care le depășesc pe cele menționate la alineatul (1) de la prezentul articol, în conformitate cu normele sectoriale aplicabile și cu alte obligații legale, avându-se în vedere în același timp prioritățile, prudența la întocmirea bugetului și buna gestiune financiară.

Creditele pentru Instrumentul EURI sunt puse la dispoziție peste plafoanele din CFM.
(3)	Instrumentul EURI cuprinde următoarele:
(a)	un cuantum echivalent cu dezangajările de credite, altele decât veniturile alocate externe, efectuate cumulativ începând din 2021, care nu au fost mobilizate în cadrul acestui instrument în exercițiile precedente, excluzând cuantumurile dezangajărilor reconstituite în conformitate cu dispozițiile articolului 15 din Regulamentul financiar și cu normele specifice privind reconstituirea creditelor, astfel cum sunt menționate în actele de bază relevante. Acest cuantum este primul care se utilizează;
(b)	un cuantum suplimentar necesar pentru finanțarea integrală a costurilor menționate la alineatul (1) în exercițiul respectiv, numai în cazul în care cuantumul prevăzut la litera (a) de la prezentul alineat este insuficient.
În fiecare an, ca parte a ajustărilor tehnice menționate la articolul 4, Comisia calculează cuantumul disponibil pe baza dispozițiilor din primul paragraf litera (a) de la prezentul alineat, ținând seama de cuantumurile luate în considerare în același scop în exercițiile precedente.

Articolul 10b 
Rezerva pentru Ucraina
(1)	Rezerva pentru Ucraina poate fi mobilizată exclusiv în scopul finanțării cheltuielilor în temeiul Regulamentului (UE) 2024/…[footnoteRef:11]+. [11: + 	JO: a se introduce în text numărul regulamentului cuprins în documentul PE‑CONS 10/24 [2023/0200(COD)].] 

(2)	Rezerva pentru Ucraina nu depășește un cuantum de 17 000 de milioane EUR în prețuri curente pentru perioada 2024-2027.
(3)	Cuantumul anual mobilizat în cadrul Rezervei pentru Ucraina într-un anumit exercițiu nu depășește 5 000 de milioane EUR în prețuri curente. Fără a aduce atingere cuantumului total prevăzut la alineatul (2), partea neutilizată din cuantumul anual într-un anumit exercițiu poate fi utilizată în exercițiile următoare, până în 2027.
(4)	Rezerva pentru Ucraina poate fi mobilizată de către Parlamentul European și Consiliu în cadrul procedurii bugetare prevăzute la articolul 314 din TFUE.
____________________
*	Decizia (UE, Euratom) 2020/2053 a Consiliului din 14 decembrie 2020 privind sistemul de resurse proprii ale Uniunii Europene și de abrogare a Deciziei 2014/335/UE, Euratom (JO L 424, 15.12.2020, p. 1).”

7.	La articolul 11, se introduce următorul alineat:
„(3a)	Cuantumul maxim al ajustării anuale menționat la alineatul (3) de la prezentul articol pentru exercițiul 2026, majorat cu cuantumul menționat la articolul 5 alineatul (2) al doilea paragraf, se ajustează cu cuantumul echivalent cu partea neutilizată din cuantumul maxim pentru exercițiul 2025.”
8.	Articolul 12 se înlocuiește cu următorul text:
„Articolul 12 
Instrumentul de flexibilitate
(1)	Instrumentul de flexibilitate poate fi utilizat pentru finanțarea, într-un exercițiu financiar dat, a unor cheltuieli neprevăzute specifice în credite de angajament și credite de plată corespunzătoare care nu pot fi finanțate în limitele plafoanelor disponibile pentru una sau mai multe alte rubrici. Plafonul cuantumului anual disponibil pentru Instrumentul de flexibilitate în perioada 2021-2023 este de 915 milioane EUR (la prețurile din 2018). Plafonul cuantumului anual disponibil pentru Instrumentul de flexibilitate în perioada 2024-2027 este de 1 346 de milioane EUR (la prețurile din 2018).
În fiecare an, cuantumul anual disponibil pentru Instrumentul de flexibilitate se majorează cu un cuantum echivalent cu părțile din cuantumurile anuale aferente Rezervei pentru solidaritate europeană și Rezervei pentru ajutoare de urgență care au fost anulate în exercițiul precedent în conformitate cu articolul 9.

(2)	Partea neutilizată din cuantumul anual al Instrumentului de flexibilitate poate fi utilizată până la exercițiul n+2. Mai întâi se utilizează orice parte din cuantumul anual provenită din exercițiile precedente, în ordinea vechimii. Orice parte din cuantumul anual provenită din exercițiul n care nu este utilizată până la exercițiul n+2 se anulează.”
9.	Anexele I și II se înlocuiesc cu textul care figurează în anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2024.
Prezentul regulament este obligatoriu în toate elementele sale și se aplică direct în toate statele membre.
Adoptat la …,
	Pentru Consiliu
	Președintele


ANEXĂ
„ANEXA I
CADRUL FINANCIAR MULTIANUAL (UE-27)
	
	
	
	
	
	
	(milioane EUR – prețuri din 2018)

	CREDITE DE ANGAJAMENT
	2021
	2022
	2023
	2024
	2025
	2026
	2027
	Total
2021-2027

	1.	Piața unică, inovare și sectorul digital
	19 712
	20 211
	19 678
	19 178
	18 173
	18 120
	17 565
	132 637

	2.	Coeziune, reziliență și valori
	5 996
	62 642
	63 525
	65 079
	65 184
	56 675
	58 680
	377 781

	2a.	Coeziunea economică, socială și teritorială
	1 666
	56 673
	57 005
	57 436
	57 772
	48 302
	48 937
	327 791

	2b.	Reziliență și valori
	4 330
	5 969
	6 520
	7 643
	7 412
	8 373
	9 743
	49 990

	3.	Resurse naturale și mediu
	53 562
	52 626
	51 893
	51 013
	49 914
	48 734
	47 960
	355 702

	din care: Cheltuieli de piață și plăți directe
	38 040
	37 544
	36 857
	36 054
	35 283
	34 602
	33 886
	252 266

	4.	Migrație și gestionarea frontierelor
	1 687
	3 104
	3 454
	3 569
	4 083
	4 145
	4 701
	24 743

	5.	Securitate și apărare
	1 598
	1 750
	1 762
	2 112
	2 277
	2 398
	2 576
	14 473

	6.	Vecinătate și întreaga lume
	15 309
	15 522
	14 789
	14 500
	14 192
	13 326
	13 447
	101 085

	7.	Administrația publică europeană
	10 021
	10 215
	10 342
	10 454
	10 554
	10 673
	10 843
	73 102

	din care: Cheltuieli administrative ale instituțiilor
	7 742
	7 878
	7 945
	7 997
	8 025
	8 077
	8 188
	55 852

	TOTAL CREDITE DE ANGAJAMENT
	107 885
	166 070
	165 443
	165 905
	164 377
	154 071
	155 772
	1 079 523

	
	
	
	
	
	
	
	
	

	TOTAL CREDITE DE PLATĂ
	154 065
	153 850
	152 682
	151 436
	151 175
	151 175
	151 175
	1 065 558




ANEXA II
AJUSTAREA SPECIFICĂ FIECĂRUI PROGRAM – LISTA PROGRAMELOR, CHEIA DE REPARTIZARE ȘI TOTALUL ALOCĂRII SUPLIMENTARE DE CREDITE DE ANGAJAMENT
	
	
	
	(milioane EUR – prețuri din 2018)

	
	Cheia de repartizare
	Totalul alocării suplimentare de credite de angajament în temeiul articolului 5

	
	2022-2024
	2025-2027
	

	1.	Piața unică, inovare și sectorul digital
	36,36 %
	41,79 %
	4 000

	Orizont Europa
	27,27 %
	31,34 %
	3 000

	Fondul InvestEU
	9,09 %
	10,45 %
	1 000

	2b.	Reziliență și valori
	54,55 %
	47,76 %
	5 155

	UE pentru sănătate (EU4Health)
	26,37 %
	15,37 %
	2 055

	Programul Erasmus+
	15,46 %
	17,77 %
	1 700

	Europa creativă (Creative Europe)
	5,45 %
	6,26 %
	600

	Drepturi și valori (Rights and Values)
	7,27 %
	8,36 %
	800

	4.	Migrație și gestionarea frontierelor
	9,09 %
	10,45 %
	1 000

	Fondul de gestionare integrată a frontierelor
	9,09 %
	10,45 %
	1 000

	TOTAL
	100,00 %
	100,00 %
	10 155


”.

[bookmark: _Toc159577457]ANEXA 2: DECLARAȚIA COMUNĂ A PARLAMENTULUI EUROPEAN, A CONSILIULUI ȘI A COMISIEI PRIVIND REUTILIZAREA FONDURILOR DEZANGAJATE PENTRU PROGRAMUL DE CERCETARE
În Declarația comună din 22 decembrie 2020 privind reutilizarea fondurilor dezangajate pentru programul de cercetare[footnoteRef:12], Parlamentul European, Consiliul și Comisia au convenit să pună din nou la dispoziție, în beneficiul programului de cercetare, în perioada 2021-2027, credite de angajament corespunzătoare unui cuantum de până la 0,5 miliarde EUR (la prețurile din 2018) provenit din dezangajări, care rezultă din neimplementarea totală sau parțială a unor proiecte aparținând respectivului program sau predecesorului acestuia, astfel cum se prevede la articolul 15 alineatul (3) din Regulamentul financiar. [12:  	Declarația comună a Parlamentului European, a Consiliului și a Comisiei privind reutilizarea fondurilor dezangajate pentru programul de cercetare, 2020/C 444 I/03 (JO C 444 I, 22.12.2020, p. 3).] 

Fără a aduce atingere competențelor autorității bugetare în cadrul procedurii bugetare anuale și competențelor Comisiei de a executa bugetul, Parlamentul European, Consiliul și Comisia convin că un cuantum suplimentar de 100 de milioane EUR (la prețurile din 2018) va fi pus din nou la dispoziție în beneficiul programului de cercetare în perioada 2025-2027, corespunzător dezangajărilor efectuate în perioada 2019-2020 care rezultă din neimplementarea totală sau parțială a unor proiecte aparținând programului respectiv sau predecesorului acestuia și care nu au fost puse din nou la dispoziție în temeiul articolului 15 alineatul (3) din Regulamentul financiar în urma declarației comune din 22 decembrie 2020. Acest lucru nu afectează cuantumurile disponibile ale dezangajărilor pentru instrumentul EURI menționate la articolul 10a din Regulamentul (UE, Euratom) 2020/2093.
[bookmark: TextBodyEnd]



image1.png




